এই গতি এবার পর্দাতেও দেখাতে চান রুবেল হোসেন। না, অভিনয়ে আসছেন না। দেশের শীর্ষস্থানীয় মোবাইল ফোন অপারেটর রবির টিভি বিজ্ঞাপনে মডেল হয়েছেন জাতীয় ক্রিকেট তারকা রুবেল হোসেন। গতকাল সেই বিজ্ঞাপনের স্যুটিং সম্পন্ন করলেন রুবেল। এই স্যুটিং শেষে রুবেল যেমন উচ্ছ্বসিত নতুন ভূমিকায়, তেমনই রবির কর্মকর্তারাও উচ্ছ্বসিত। রবির ব্রান্ড অ্যান্ড মার্কেট কমিউনিকেশনের এক্সিকিউটিভ ভাইস প্রেসিডেন্ট তোফায়েল রশীদ বললেন, ‘আন্তর্জাতিক খ্যাতিসম্পন্ন পেস বোলার রুবেলকে নিয়ে কাজ করতে পেরে আমরা গর্বিত। আমরা সবাই জানি, রুবেল বিশ্ববাসীর মন জয় করেছেন তার গতি দিয়ে; রবিও ইন্টারনেটে সেই গতি উপহার দিচ্ছে। রবির ৩.৫জি ইন্টারনেটের গতিতে এগিয়ে গেছেন রুবেল।’